Мы махуэхэм
Iэщэ зыщIым и махуэщ. УФ-м и Президентым 2011 гъэм дыгъэгъазэм и 3-м къыдигъэкIа унафэмкIэ ягъэуващ.
ФокIадэм и 19 — 22-хэм Истамбыл (Тырку) щызэхэтынущ шынагъуэншагъэмкIэ ХVII дунейпсо гъэлъэгъуэныгъэр.
ФокIадэм и 19 — 20-хэм Дон Iус Ростов щекIуэкIынущ «Гъавэ къэзыгъэкI Урысей-2013» дунейпсо конференцыр.
1544 гъэм къалъхуащ урыс пащтыхь гуащэу щыта Идар Гуащэнэ.
КъШР-м и цIыхубэ тхакIуэ, публицист АбытIэ Владимир и ныбжьыр илъэс 76-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 23 — 25-рэ, жэщым градус 14 — 15 щыхъунущ.
ФокIадэм и 20,
мэрем
Осетие Ипщэ Республикэм и къэрал махуэшхуэщ — щхьэхуит зэрыхъуар егъэлъапIэ.
1862 гъэм Санкт-Петербург къэрал консерваторэр къызэIуахащ. Ар Урысейм и япэ музыкэ еджапIэ нэхъыщхьэщ.
1936 гъэм Бахъсэн ГЭС-р лажьэу яутIыпщащ.
1999 гъэм Мэлбахъуэ Тимборэ дунейм ехыжащ.
Москва щызэхэтынущ Къэрал Щхьэхуитхэм я Зэгухьэныгъэм и Экономикэ советым и зэхуэс.
Социалист Лэжьыгъэм и ЛIыхъужь, къэрал лэжьакIуэ Ахъмэт Мусэбий къызэралъхурэ илъэс 91-рэ ирокъу.
АР-м и цIыхубэ тхакIуэ, Адыгейм и Къэрал саугъэтым и лауреат, УФ-м щэнхабзэмкIэ щIыхь зиIэ и лэжьакIуэ ХьэдэгъэлI Аскэр къызэралъхурэ илъэс 91-рэ ирокъу.
КъШР-м и цIыхубэ усакIуэ Нэхущ Владимир къызэралъхурэ илъэс 69-рэ ирокъу.
БэнэкIэ хуитымкIэ дуней псом щэнейрэ щытекIуа, Лондон 2012 гъэм щекIуэкIа ХХХ Олимп Джэгухэм жэз медаль къыщызыхьа Махуэ Билал и ныбжьыр илъэс 26-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 20 — 24-рэ, жэщым градус 14 — 17 щыхъунущ.
Зыгъэхьэзырар ЖьэкIэмыхъу Маринэщ.
